১৯ ঘন্টা বিদ্যুৎ বিহীন থেকে অসহনীয় দুর্ভোগ পোহাতে হয়েছে আমার পরিবারকে। তার কিছু বর্ণনা এই, যখন বিদ্যুৎ সংযোগ বিচ্ছিন্ন করা হয় তখন, আমাদের বাসার পানির ট্যাংকিতে আনুমানিক ১০০ লিটার পানি স্টক ছিলো। গতকাল ছিল গ্রহণ, আমাদের প্রথা অনুযায়ী গ্রহণ শেষ হলে পরিহিত কাপড়- চোপড় ধুতে হয় । সেই সাথে স্নান করতে হয়। এগুলি করতে গিয়ে পানির স্টক শেষ। ল্যাপটপে চার্জ শেষ। আইপিএসে চার্জ নেই । মহাসমস্যা নিয়ে আগামীকাল সকালে বিদ্যুৎ পাবো বুকভরা আশায় রাতে ঘুমিয়ে পড়লাম। সকালে উঠে আবারো বিদ্যুতের প্রতিক্ষা। গোসল – টয়লেট চেপে গেলাম। পানি সংকটে রান্না বন্ধ। হোটেল থেকে খাবার, দোকান থেকে মিনারেল ওয়াটার এনে বাচ্চাদের কান্না নিবারণ করলাম।